CELEX: C2007/247/03
Language: et
Date: 2007-10-20 00:00:00
Title: Kohtuasi C-309/07: Eelotsusetaotlus, mille esitas Hessischer Verwaltungsgerichtshof (Saksamaa) 5. juulil 2007 — Firma Baumann GmbH versus Land Hessen

20.10.2007   
            
            
               ET
            
            
               Euroopa Liidu Teataja
            
            
               C 247/2
            
         Eelotsusetaotlus, mille esitas Hessischer Verwaltungsgerichtshof (Saksamaa) 5. juulil 2007 — Firma Baumann GmbH versus Land Hessen
   (Kohtuasi C-309/07)
   (2007/C 247/03)
   Kohtumenetluse keel: saksa
   Eelotsusetaotluse esitanud kohus
   Hessischer Verwaltungsgerichtshof
   Põhikohtuasja pooled
   
      Hageja: Firma Baumann GmbH
   
      Kostja: Land Hessen
   Eelotsuse küsimused
   
               1.
            
            
               Kas siseriiklik seadusandja on rangelt seotud nõukogu 29. jaanuari 1985. aasta direktiivi 85/73/EMÜ nõukogu 26. juuni 1996. aasta direktiiviga 96/43/EÜ muudetud redaktsioonis A lisa I peatüki punktides 1 ja 2 sätestatud lõivude struktuuriga (loomaliikide, noorloomade ja täiskasvanud loomade, rümbakaalu kaupa), kui ta kasutab artikli 5 lõikest 3 ja A lisa I peatüki punktist 4 a tulenevat võimalust suurendada üksikute ettevõtete lõivude standardsummasid ja punktis 4 b tulenevat võimalust kehtestada erilõiv, mis katab tegelikke kulusid või on seadusandjal võimalus eristada lõivude kindlaksmääramisel suurettevõtete tapamajades läbiviidud inspekteerimise ja teiste inspekteerimiste alusel lõivude suurust ja lisaks nende kahe erineva grupi sees astmestada lõivude suurust alandades seda tapetud loomade arvu alusel loomaliigi raames ainult tegelikke kuludele vastavalt?
            
         
               2.
            
            
               Kas siseriiklik seadusandja võib eelnimetatud õigusnormide alusel maksustada loomade tapmise, mida tehakse ettevõtte omaniku nõudel väljaspool tavapärast loomade tapmise aega, protsentuaalse lisalõivuga tapmise inspekteerimise eest väljaspool tavapärast loomade tapmise aega, kui viimatinimetatud tegevus mõjutab tegelikke kulusid või peavad niisugused kulud sisalduma kõigi lõivu maksvate isikute (suuremas) standardlõivus?